स्वस्थ रहन पाउने प्रत्येक व्यक्तिको नैसर्गिक अधिकार हो । घनावस्ती रहेका राजधानी महानगरमा जे जति सुविधायसक्त हस्पिटलहरु छन्, ती सवै राजधानीवासीका लागि मात्र नभएर नेपालमा बसोवास गर्ने सबैको लागि स्वस्थ्य उपचारका केन्द्रहरु हुन् र ती हस्पिटलहरुले मात्र स्वास्थ्य उपचारमा आएका सबैलाई स्वस्थ्य सेवा दिन सम्भव हुदैन । साथै राजधानीबाट पूर्व, पश्चिम, उत्तर र दक्षिण आवत जावत गर्ने प्रमूख नाका कलंकी चोकमा आधुनिक सुविधा सम्पन्न स्वास्थ्य उपचार केन्द्रको अभावसमेतलाई ध्यान दिई कलंकी चोकमा यो नयाँ हस्पिटल आवश्यक देखिएको हो ।
